যোৱা ২২ এপ্ৰিলৰ পুৱাৰে পৰা নিৰুদ্দেশ হৈ থকা আলফা-চৰকাৰৰ প্ৰথমলানি আলোচনাৰ বাবে গঠিত পি চি জিৰ অন্যতম সদস্য ৰেৱতী ফুকনৰ বিষয়ে ১৪ দিনৰ ভিতৰত প্ৰতিবেদন দাখিল কৰিবলৈ উচ্চতম ন্যায়ালয়ে কেন্দ্ৰীয় আৰু ৰাজ্য চৰকাৰক দিয়া সময়সীমা আজি অন্ত পৰে।
নিৰুদ্দিষ্ট ব্যক্তিজন সন্দৰ্ভত এতিয়াও কোনো উৱাদিহ উলিয়াব নোৱৰা ৰাজ্য চৰকাৰে আজি আদালতত অধিক সময় বিচাৰে।
আজি আদালতত অসম চৰকাৰৰ অধিবক্তাই জনায় যে চৰকাৰে সন্ধানহীন ৰেৱতী ফুকন সন্দৰ্ভত প্ৰতিবেদন প্ৰস্তুত কৰি আছে। কিন্তু এই প্ৰতিবেদন দাখিলৰ বাবে অতিৰিক্ত দুসপ্তাহ সময় বিচাৰে চৰকাৰী অধিবক্তাই।
উল্লেখযোগ্য যে ৰেৱতী ফুকনৰ পুত্ৰ কৌশিক ফুকনৰ আবেদনৰ ভিত্তিত এল নাগেশ্বৰ ৰাওৰ নেতৃত্বত গঠিত উচ্চতম ন্যায়ালয়ৰ দুজনীয়া বিচাৰপীঠ এখনে বিষয়টোৰ শুনানিৰ অন্তত যোৱা ১ জুনত এই ৰায় দিছিল। উচ্চতম ন্যায়ালয়ত দাখিল কৰা আবেদনখনত দেউতাক ৰেৱতী ফুকনৰ সন্ধান উলিওৱাত আৰক্ষী সম্পূৰ্ণ ব্যৰ্থ হোৱা বুলি অভিযোগ কৰিছিল পুত্ৰ কৌশিক ফুকনে।
আজি বিচাৰপীঠখনে চৰকাৰক প্ৰতিবেদন দিবৰ বাবে দুসপ্তাহ সময় দিয়া বুলি জানিব পৰা গৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
